# П Р О Е К Т

# НАРЕДБА

**за реда и начина на ползване на дървесина добита извън горските територии на Община Хитрино**

# РАЗДЕЛ I

## Общи положения

**Чл.1.(1)** С тази наредба се урежда реда и начина на ползване, маркиране и транспортиране на дървесина в земеделски земи собственост на физически и юридически лица, общината, лични стопанства и др., които не представляват гора по смисъла на чл.2 от Закона за горите (ЗГ) при условията и по реда на Закона за опазване на селскостопанското имущество (ЗОСИ) и Закона за водите (ЗВ).

1. Не се разрешава отсичане или изкореняване на дървета, които се намират на стръмни терени с наклон над 12 градуса, в ерозирани земи, във водосборните райони на язовири или край брегове на реки и дерета, където тези дървета служат за противоерозионни или водорегулиращи цели.
2. Орехови, кестенови, бадемови, лешникови и черничеви дървета, както и други видове дървета, представляващи особена ценност за селското стопанство се намират под режим на особена закрила.

**Чл.2.(1)**. Разрешение за отсичане и изкореняване на до 5/пет/ броя дървета в земеделски земи, при наличие на уважителни причини се дава от кмета на общината съгласно чл.32, ал.2 от Закона за опазване на селскостопанското имущество, въз основа на подадено писмено заявление по образец **(Приложение № 1)** с приложени към него следните документи:

1. Документ за собственост на имота /нотариален акт, решение на поземлена комисия/;
2. Актуална скица на имота към датата на подаване на заявлението;
3. Протокол за трасиране на имота, издаден от компетентно лице по ЗКИР /при необходимост/;
4. Удостоверение за наследници, когато имота е наследствен;
5. Нотариално заверено пълномощно в случаите на упълномощаване;
6. Задължително трасиране се извършва в случаите, когато имота граничи с държавни, частни или общински горски територии и когато е възстановен в нови реални граници с план за земеразделяне.
7. Извън случаите по ал.2, при спорен момент относно границите на заявения имот/имоти/ задължително се извършва проверка на място от длъжностното лице, което ще извършва маркирането и от служител към общината.
8. За един имот се издава не повече от едно разрешително за сеч по образец **(Приложение № 2)** и се ползва само от собственика (наследника) на имота и не се преотстъпва на други лица.

1. Разрешителното за сеч се издава в срок до 14 дни от подаване на заявлението.

2. Издаденото Разрешително за сеч е със срок на валидност 45 календарни дни, след изтичане на който при наличие на уважителни причини, възпрепятствали извършването на сечта, лицето подава искане до Кмета на община Хитрино, като представя оригиналното разрешение за сеч с цел еднократна презаверка на издадения документ за нов 45- дневен срок.

**Чл.3.(1)** Разрешение за отсичане и изкореняване на повече от 5/пет/ броя дървета в земеделски земи при наличие на крайно уважителни причини по реда на чл.32 ал.3 от Закона за опазване на селскостопанското имущество се дава от кмета на общината, въз основа на подадено писмено заявление по образец **(Приложение № 1)** с приложени към него следните документи:

1. Документ за собственост на имота;

2. Актуална скица на имота към датата на подаване на заявлението;

3. Скица проект – в случаите когато в имота има части, които са инвентаризирани като горски територии, същите следва да се отделят и не са предмет на разрешителното за сеч.

4. Протокол за трасиране на имота или на проектния имот, издаден от компетентно

лице по ЗКИР; /На място границите на имота или на проектния имот следва да бъдат отбелязани с ясно обозначени трайни знаци/

5. Удостоверение за наследници, когато имота е наследствен; 6.Нотариално заверено пълномощно в случаите на упълномощаване;

1. Разрешителното за отсичането на дърветата се издава въз основа на протокол съставен от комисия, назначена със заповед на кмета на общината. В комисията задължително участва и представител на кметството, отговарящ за съответното населено място. Комисията се запознава с приложените документи, извършва оглед на място, преценява целесъобразността за отсичане, вида и количеството на дървесната растителност и прави предложение.
2. За един имот се издава не повече от едно разрешително за сеч по образец **(Приложение № 3)** и се ползва само от собственика (наследника) на имота и не се преотстъпва на други лица.

1. Разрешителното за сеч се издава в срок до 14 дни от подаване на заявлението.

2. Издаденото Разрешително за сеч е със срок на валидност 45 календарни дни, след изтичане на който при наличие на уважителни причини, възпрепятствали извършването на сечта, лицето подава искане до Кмета на община Хитрино, като представя оригиналното разрешение за сеч с цел еднократна презаверка на издадения документ за нов 45- дневен срок.

**Чл.4.**(1). За издаване на разрешително по чл.2 и чл.3 се заплаща такса за услуга в касата на общината съгласно **Приложение № 6**.

**Чл.5.** Маркирането на дърветата, за които е издадено разрешителното за сеч се извършва с марка собственост на общината изработена по образец утвърден с наредба № 1/30.01.2012 г. за контрол и опазване на горските територии, издадена от МЗХ и МВР.

**Чл.6.** Общинската марка съгласно чл.53 от НКОГТ е кръгла с пореден номер „1 Община Хитрино” и е във вид на малко чукче.

**Чл.7.** Общинската марка се предоставя на длъжностното лице за съхраняване и извършване на маркирането със заповед на кмета на общината, като копие от заповедта в седем дневен срок се изпраща на директора на РДГ.

**Чл.8.** Длъжностното лице определено със заповед на кмета да съхранява марката и да извършва маркирането носи персонална отговорност за законосъобразността и целесъобразността на използването и.

**Чл.9.**(1). При загуба или нарушаване на целостта и годността на марката, длъжностното лице информира писмено кмета на общината.

(2). Кмета на общината издава заповед за обезсилване на марката със съответния

номер.

1. С копие от заповедта в седем дневен срок уведомява директора на РДГ.

2. При необходимост кмета на общината може да търси дисциплинарна отговорност

от виновното длъжностно лице.

**Чл.10.** Заявителят следи и носи отговорност за недопускане на отсичане на дървесна растителност в чужд имот граничещ с неговия.

# РАЗДЕЛ II

## Маркиране и сортиментиране на дървесината на корен

**Чл.11.(1)** Преди издаване на разрешително за сеч дървесината в имота се маркира с общинската марка.

(2)Марката се поставя в основата на дърветата от долната страна на склона, така че след отсичането отпечатъкът да остане на дънера на стеблото.

**Чл.12.**(1). След маркирането и измерване на диаметъра на всяко дърво с диаметър на гръдна височина(1.30 м.) над 14 см и определянето му като годно, полугодно и негодно - отнесени като бройки по диаметри от 8 см. до най- големия измерен диаметър с градация през 2см. се извършва сортиментиране и се изчислява обема на дървесината стояща с клони за всеки дървесен вид по отделно в плътни кубически метри по сортиментни таблици, като се изготвят сортиментни ведомости, които са неразделна част от разрешителното за сеч.

Сортиментирането е категоризиране на дървесината като едра, средна и дребна от годните и полугодните дървета и дърва за горене от негодните дървета с дължини и диаметри както следва:

1. Едра строителна дървесина - диаметър на тънкия край над 18см. и дължина на секцията от 2 до 5м.

2. Средна строителна дървесина - диаметър на тънкия край от 8 до 17см. и дължина на секцията от 2 до 5м.

3. Дребна строителна дървесина - диаметър на тънкия край от 3 до 7см. и дължина на секцията от 2 до 3м.

4. Дърва за горене - диаметър на тънкия край над 3см. и дължина на секцията 1л.м. от негодните дървета.

Когато това е невъзможно поради липса на измервателни уреди, определянето на обема и категоризирането на дървесината се извършва след отсичане в лежащо състояние.

За маркиране и сортиментиране на дървесината на корен се заплащат такси за услуга в касата на общината съгласно **Приложение № 6**.

# РАЗДЕЛ III

## Измерване и кубиране на отсечената дървесина в лежащо състояние

**Чл.13**. След отсичането на маркираната дървесина, нарязана на секции по категории едра, средна и дребна се измерват по средата на дължината на всяка секция по отделно със специална за целта клупа отчитаща обема на секцията в плътни кубически метри.

**Чл.14**.(1). Когато дървесината е в категория дърва за огрев се подрежда на фигури с дължина, широчина и височина 1м. и се определя като пространствен кубичен метър.

1. Минималните коефициенти за превръщане на обемите на дървесината от пространствени в плътни кубически метри, от линейни метри в плътни кубически метри от килограми в плътни кубически метри, се определят съгласно Приложение № 7 към чл. 14в, ал. 6, Приложение № 8 към чл. 14в, ал. 7, Приложение № 9 към чл. 14в, ал. 8 на Наредба №1 за контрола и опазването на горските територии.

1. За измерване и кубиране на дървесината в лежащо състояние се заплаща такса за услуга в касата на общината съгласно **Приложение № 6.**

# РАЗДЕЛ IV

## Транспортиране на дървесината

**Чл.15.**(1). Преди товарене на превозното средство и транспортиране дървесината се маркира с общинската марка и зелена боя както следва.

1. При едрата и средната строителна дървесина, както и при обли занаятчийски материали (ОЗМ) се маркира един от отрезите на всяка секция, на който предварително с траен знак е отбелязан обемът й.
2. При дребната строителна дървесина, дървесината за технологична преработка и дървата за горене се маркира най-малко 30 на сто от обема на натоварената на транспортното средство дървесина чрез поставяне на марката на видимия при транспортиране отрез, като задължително се маркират всички отрези с диаметър над 20 см.
3. За маркиране на дървесината преди транспортиране се заплаща такса за услуга в касата на общината съгласно **Приложение № 6**.

**Чл.16.**(1) На основание чл.211, ал.4 от ЗГ и Заповед № 1019/17.11.2021 г. на Изпълнителния директор на ИАГ-София допълнена със Заповед № 24/18.01.2022 г. на Изпълнителния директор на ИАГ-София дървесината се транспортира с превозен билет издаден чрез интернет информационната система на ИАГ от мобилно устройство с операционна система „андроид” работещо с СИМ-карта наричан Електронен превозен билет (ЕПБ) от длъжностно лице определено със заповед на кмета на общината.

(2) За неуредени в този раздел обстоятелства субсидирано се прилагат указанията дадени в горецитираната Заповед на ИАГ или други насрочени актове, издадени от компетентни органи, определящи реда и начина за издаване на билет и транспортиране на дървесина.

1. Преди издаване на превозния билет, собственика на имота представя на лицето по ал.1 приходна квитанция оригинал издадена от общината за цялостната такса на услугите спрямо добитата дървесина от имота съгласно **Приложение № 6** включително и таксата за издаване на превозния билет.

**Чл.17**.(1) Оригиналът на превозния билет придружава транспортирането на дървесината от мястото на нейното експедиране до мястото на доставка, както и при нейното съхранение на посочения адрес.

1. Издават се копия на ЕПБ както следва:

1. Копие 1 - за отчитане в общината;

2. Копие 2 - за собственика ползвател.

1. Подробни указания за издаване на ЕПБ са посочени в заповедта по чл.16 ал.1.
2. Превозният билет важи само за указания в него ден на транспортиране.

# РАЗДЕЛ V

## За земеделски земи собственост на общината- ниви, ливади, пасища и мери отдадени под наем/аренда

**Чл.18.(1)** Разрешение за отсичане и изкореняване на дървета в земеделски земи собственост на общината – ниви, ливади, пасища и мери, които са извън общинските горски територии и са обрасли с дървесна растителност, единично пръсната или на групи, но нямат характер на гора по смисъла на чл.2 от ЗГ при наличие на крайно уважителни причини по реда на чл.32 ал.2 и ал.3 от Закона за опазване на селскостопанското имущество се дава от кмета на общината, въз основа на подадено писмено заявление по образец **(Приложение № 4)** с приложени към него следните документи:

1.Договор за наем;

2.Актуална скица на имота към датата на подаване на заявлението;

3. Скица проект – в случаите когато в имота има части, които са инвентаризирани като горски територии, същите следва да се отделят и не са предмет на разрешителното за сеч.

4. Протокол за трасиране на имота или на проектния имот, издаден от компетентно

лице по ЗКИР; /На място границите на имота или на проектния имот следва да бъдат отбелязани с ясно обозначени трайни знаци/

5.Нотариално заверено пълномощно в случаите на упълномощаване;

1. Разрешителното за отсичането на дърветата се издава въз основа на протокол съставен от комисия, назначена със заповед на кмета на общината. В комисията задължително участва и представител на кметството, отговарящ за населеното място. Комисията се запознава с приложените документи, извършва оглед на място, преценява целесъобразността за отсичане, вида и количеството на дървесната растителност и прави предложение.

**(3)** За един имот се издава не повече от едно разрешително за сеч по образец **(Приложение № 5)** и се ползва само от ползвателя на имота и не се преотстъпва на други лица.

1. Разрешителното за сеч се издава в срок до 14 дни от подаване на заявлението.

2. Издаденото Разрешително за сеч е със срок на валидност 45 календарни дни, след изтичане на който при наличие на уважителни причини, възпрепятствали извършването на сечта, лицето подава искане до Кмета на община Хитрино, като представя оригиналното разрешение за сеч с цел еднократна презаверка на издадения документ за нов 45- дневен срок.

**(4)** Добитата дървесина се съхранява в имота до момента на транспортирането й.

**Чл.19.(1)** Добитата дървесина е собственост на общината за снабдяване на социално слаби жители, социални домове, детски градини, предприятия към общината и др. спазвайки се необходимата заприходеност и отчетност или за продажба на ползвателя на имота по ценоразпис **(Приложение № 7),** като в продажната цена се включват и таксите по **Приложение 6**.

**(2)** Процедурите по маркиране, измерване и транспортиране на дървесината се извършват по реда на чл.11, 12, 13, 14, 15, 16, 17 от настоящата наредба, без заплащане на предвидените такси в **Приложение № 6** в случаите когато дървесината се ползва за нуждите на общината.

# РАЗДЕЛ VI

## Ползване на дървесина от имоти в урбанизирани територии

**Чл.20.(1)**. Отсичането, изкореняването и кастренето на дълготрайни дървета и храсти независимо от собствеността им се извършва по изключение по ред оказан в Наредбата за изграждане и опазване на зелената система на територията на Община Хитрино.

**Чл.21.(1)** Разрешение за отсичане, преместване, кастрене на декоративна дървесна и храстова растителност се извършва от кмета на общината или оправомощено от него длъжностно лице въз основа на експертно становище от еколог към общината **Приложение 2 и 3**.

1. Дървесината се маркира с общинска марка и се транспортира от собственика по реда на изискванията на чл. 11 до чл.17 от настоящата наредба.

**Чл.22.** При отказ за издаване на разрешително за сеч по чл.2(1), чл.3(1), чл.18(1) и чл.21(1) от тази наредба в срок от 14 работни дни от вх. № на заявлението в общината, лицето подало заявлението се уведомява мотивирано за причините за отказ.

**Чл.23.(1)**В общината се създава и поддържа регистър на издадените Разрешителни за сеч на дървета извън горски територии. В регистъра се вписва следната информация:

* 1. № по ред;
  2. № на издаденото разрешително;
  3. Населено място на имота/имотите предмет на разрешителното;
  4. Номер на имота/имотите, предмет на разрешителното;
  5. Собственик или ползвател на имота;
  6. Брой дървета предмет на разрешителното/обем на ;
  7. № превозен билет;

**(2)** Кметът на общината издава заповед, с която определя един или повече служители, които въвеждат данните в регистъра по ал.1 след издаване на разрешителното.

## Раздел VII

**Ползване на дървесина от водни течения**

**Чл.24. (1)** Когато се налага почистването на речни легла от дървесна и храстова растителност във или извън границата на урбанизираните зони на населените места в общината се извършва по реда на чл.140, ал.4 и 5 от Закона за водите (ЗВ).

**(2)** Разрешителното за сеч образец Приложение 8 се одобрява от кмета на общината при наличие на протокол, изготвен от комисията по чл.140, ал.4, т.1 и т.3 – буква „д“ от ЗВ.

**(3)** Разрешителното за сеч се издава за всеки имот поотделно със срок на валидност 45 работни дни по реда на чл.18, ал.2 от Наредбата.

**(4)** Добития в речното легло дървен материал се ползва съгласно изискванията на чл.140, ал.9 от ЗВ.

## Раздел VIII

**Административно наказателни разпоредби**

**Чл.25.** Който отсече, унищожи или повреди без разрешение дърво се наказва с глоба от 100 до 500лв., ако не подлежи на по- тежко наказание съгласно ЗОСИ и настоящата наредба.

**Чл.26.(1)** При установяване на нарушение за незаконно транспортиране на дървесина, без марка и превозен билет се наказва с глоба от 100 до 500 лв.

**(2)** За повторно нарушение на ал.1 глобата е от 500 до 1000 лв.

**Чл.27**. Наказва се с глоба от 100 до 800 лв., ако не подлежи на по- тежко наказание длъжностно лице, което нареди или допусне да се извърши нарушение съгласно настоящата наредба.

**Чл.28. (1)**Актовете за нарушение по тази наредба може да се съставят от упълномощени от кмета на общината длъжностни лица.

**(2)** Наказателните постановления се издават от Кмета на Община Хитрино по реда на ЗАНН.

## Заключителни разпоредби

§1. Контролът по прилагането на наредбата се осъществява от кмета на община Хитрино или от оправомощено от него длъжностно лице.

§2. Тази наредба и приложенията към нея е приета от общински съвет с.Хитрино с решение № …………., по протокол № ……………………….г., на основание чл.32 ал.2, 3 от ЗОСИ, чл.140, ал.4, 5 и 9 от ЗВ и чл. 207 и чл.211 ал.4 от ЗГ, Наредба № 1/30.01.2012г. за опазване и контрол на Горските територии глава VI и VII и Наредба за изграждане и опазване на зелената система на територията на Община Хитрино.

Председател на ОбС:/п/

/………………………./

**Приложение 1**

**ДО**

**КМЕТА НА ОБЩИНА ХИТРИНО**

**ЗАЯВЛЕНИЕ**

От……………………………………………………………………………………………………………

Адрес : гр./с./……………………………………ул №……

Тел.: ……………………………

Уважаеми господин Кмет,

Моля на основание чл.32 ал.2, ал.3 от ЗОСИ, чл.2, чл.3, чл.20, чл.21 от Наредбата за реда на ползване на дървесина извън горските територии на Община Хитрино да ми бъде издадено Разрешително за сеч на ……………бр. дървета в имоти с идентификатори

№………………находящи се в землището на гр./с./………………………….. поради следните причини.

………………………………………………………………………………………...………………………

……………………………………………………………………………………………………………….. …………………………………………………………………………………………..……………………

………………………………………………………………………………………………………………..

………………………………………………………………………………………………………………..

Прилагам:

1. Документ за собственост на имота… ;
2. Актуална скица на имота към датата на подаване на заявлението ;
3. Скица проект – в случаите когато в имота има части, които са инвентаризирани като горски територии, същите следва да се отделят и не са предмет на разрешителното за сеч №…………
4. Протокол за трасиране на имота /проектния имот/, издаден от компетентно лице по ЗКИР

/при необходимост/ от дата ;

1. Удостоверение за наследници, когато имота е наследствен № ;
2. Нотариално заверено пълномощно в случаите на упълномощаване;

Декларирам, че ми е известно, че не мога да извършвам сеч на дървесина преди да ми бъде издадено Разрешително за сеч, маркиране и превозен билет.

Известно ми е, че нося наказателна отговорност при отсичане на дървесина в чужд или спорен имот.

с.Хитрино

……………………….г. С уважение ………………………………….

**Приложение 2**

## РАЗРЕШИТЕЛНО ЗА СЕЧ № /……………….. год.

**на единични дървета до 5 /пет/ броя извън горски територии**

На основание чл.32 ал.2 от ЗОСИ и чл.2 ал.1 от Наредба за реда на ползване на дървесина добита извън горски територии на Община Хитрино и след разглеждане на заявление с вх. № ….от и експертно становище от община Хитрино:

# РАЗРЕШАВАМ

На г-н/г-жа…………………………………………………………………………..

Собственик на ПИ № ………………………………………………………………

да отсече, изкорени и извози до…………….. броя дървета от дървесен вид…………………….. от имот с кадастрален №………………..…………с НТП………………….., намиращ се в землището на с , община Хитрино.

Манипулациите по премахването на дървесната растителност да се извършат от компетентните за целта лица , като при извършване на сечта да се вземат мерки за безопасна работа на хората и опазване на намиращите се наблизо сгради, съоръжения и други граничещи имоти. Заявителят да заплати дължимите такси за услугите в касата на общината по цени,

съгласно Приложение № 6 от Наредбата за реда на ползване на дървесина извън горските територии на Община Хитрино.

Срок за извършване на сечта до год.

Срок за извозване до:……………………..………..год.

**Кмет на община Хитрино : ………………….**

**Приложение 3**

## РАЗРЕШИТЕЛНО ЗА СЕЧ № /……….. год.

**на дървета над 5 /пет/ броя извън горски територии**

На основание чл.32 ал.3 от ЗОСИ и чл.3 ал.1 от Наредба за реда на ползване на дървесина добита извън горските територии на Община Хитрино, във връзка с разглеждане на заявление с вх.№………......от ……………… и след разглеждане на протокола на комисията по чл.3 ал.2 от Наредбата за реда на ползване на дървесина извън горските територии на Община Хитрино, назначена със заповед № ……../…………….г. на кмета на община Хитрино.

# РАЗРЕШАВАМ

На г-н/г-жа………………………………………….………………………………..

Собственик на ПИ № ……………………………………………….………………

да отсече, изкорени и извози над 5/пет/ броя …………….. броя дървета от дървесен вид……. от имот с кадастрален №………………..…………………… с НТП… , намиращ

се в землището на с …………………………., община Хитрино.

Манипулациите по премахването на дървесната растителност да се извършат от компетентни за целта лица, като при извършване на сечта да се вземат мерки за безопасна работа на хората и опазване на намиращите се наблизо сгради, съоръжения и други граничещи имоти. Заявителят да заплати дължимите такси за услугите в касата на общината по цени,

съгласно Приложение № 6 от Наредбата за реда на ползване на дървесина извън горските територии на Община Хитрино.

Срок за извършване на сечта до год.

Срок за извозване до:……………………..………..год.

**Кмет на община Хитрино : …………………**

**Приложение 4**

**ДО**

**КМЕТА НА ОБЩИНА ХИТРИНО**

**ЗАЯВЛЕНИЕ**

От……………………………………………………………………………………………………………

Адрес : гр./с./……………………………………ул №……

Тел.: ……………………………

Уважаеми господин Кмет,

Моля на основание чл.32 ал.2, ал.3 от ЗОСИ, чл.18, чл.19 от Наредбата за реда на ползване на дървесина извън горските територии на Община Хитрино да ми бъде издадено Разрешително за сеч (и извозване) на ……………бр. дървета в имоти с идентификатори

№……………………………………………………………………………………………………...

……………………………………………………………………………………………………….….. находящи се в землището на гр./с./………………………….. поради следните причини.

………………………………………………………………………………………...………………………

……………………………………………………………………………………………………………….. …………………………………………………………………………………………..……………………

………………………………………………………………………………………………………………..

………………………………………………………………………………………………………………..

Прилагам:

1. Договор за наем № ;
2. Актуална скица на имота към датата на подаване на заявлението № ;
3. Скица проект – в случаите когато в имота има части, които са инвентаризирани като горски територии, същите следва да се отделят и не са предмет на разрешителното за сеч №………….
4. Протокол за трасиране на имота или на проектния имот, издаден от компетентно лице по ЗКИР от дата… ;
5. Нотариално заверено пълномощно в случаите на упълномощаване;

Декларирам, че ми е известно, че не мога да извършвам сеч на дървесина преди да ми бъде издадено Разрешително за сеч и маркиране.

Известно ми е, че нося наказателна отговорност при отсичане на дървесина в чужд или спорен имот.

с.Хитрино

……………………….г. С уважение ………………………………….

**Приложение 5**

## РАЗРЕШИТЕЛНО ЗА СЕЧ № /… год.

На основание чл.32 ал.2 и ал.3 от ЗОСИ и чл.18 ал.1 от Наредба за реда на ползване на дървесина извън горските територии на Община Хитрино, във връзка с заявление вх.№ … от………………..и след разглеждане на протокола на комисията по чл.18 ал.2 от Наредбата за

реда на ползване на дървесина добита извън горските територии на Община Хитрино, назначена със заповед №……./………………… на кмета на община Хитрино.

# РАЗРЕШАВАМ

На г-н/г-жа……………...………………….…………………….. ползвател на ПИ № ………………………………...……………

да отсече и извози …………….. броя дървета от дървесен вид…….…………от имот с кадастрален №………………..…………………… с НТП………………….., намиращ се в землището на с… , община Хитрино.

Манипулациите по премахването на дървесната растителност да се извършат от компетентни за целта лица, като при извършване на сечта да се вземат мерки за безопасна работа на хората и опазване на намиращите се наблизо сгради, съоръжения и други граничещи имоти. Заявителят да заплати дължимите такси за услугите в касата на общината по цени,

съгласно Приложение № 6, както и стойността на дървесината съгласно Приложение № 7 от Наредбата за реда на ползване на дървесина извън горските територии на Община Хитрино.

Срок за извършване на сечта до год.

Срок за извозване до:……………………..………..год.

**Кмет на община Хитрино : …………………**

**Приложение № 6**

Такси за услуги, които заплащат физически и юридически лица при ползване на дървесина добита извън горски територии на община Хитрино, съгласно Наредба за реда за ползване на дървесина добита извън горските територии на община Хитрино

|  |  |  |  |  |  |  |
| --- | --- | --- | --- | --- | --- | --- |
| № по ред | Сортименти | За маркиране и сортиментиране на стояща дървесина на корен  Лв./куб.м. | За  измерване и кубиране в лежащо състояние лв./куб.м. | За маркиране на дървесината при експедиране- лв./куб.м. | Мярка куб.м. плътен простра нствен- куб.м. | Общо лв с ДДС |
| 1 | Едра дървесина | 1,20 | 0,65 | 0,40 | куб.м. плътен | 2,25 |
| 2 | Средна дървесина | 1,40 | 0,75 | 0,50 | куб.м. плътен | 2,65 |
| 3 | Дребна дървесина | 2,00 | 0,85 | 0,60 | куб.м. плътен | 3,45 |
| 4 | Дърва за огрев | 2,00 | 0,50 | 0,50 | куб.м. простра нствен | 3,00 |
| 5 | За издаване на разрешително за сеч се заплаща такса в размер на | | | | | 5 лв./за бр. |
| 6 | За издаване на разрешително за сеч за дървета орех, кестен, бадем, лешник, черница и др. ценни дървета по чл.34 ал. 1 от ЗОСИ се заплаща такса в  размер | | | | | 10лв./за бр. |
| 7 | За издаване на превозен билет | | | | | 10лв./за бр. |

**Приложение № 7**

Ценоразпис за закупуване на стояща дървесина на корен, дърва за огрев и вършина от имоти извън горските територии собственост на Община Хитрино по чл.19 ал.1 от Настоящата

наредба

|  |  |  |  |
| --- | --- | --- | --- |
| **№** | **Наименование** | **Мярка** | **Такса на корен – лв. без ДДС** |
| ***1*** | ***Иглолистен объл дървен материал*** |  |  |
|  | ***А) Едър:*** |  |  |
|  | Iа клас на сортимента | куб. м | 75,00 |
|  | I клас на сортимента | куб. м | 70,00 |
|  | II клас на сортимента | куб. м | 65,00 |
|  | ***Б) Среден:*** |  |  |
|  | III клас на сортимента | куб. м | 60,00 |
|  | IV и V клас на сортимента | куб. м | 55,00 |
|  | ***В) Дребен*** | куб. м | 50,00 |
|  | ***Г) Дърва:*** |  |  |
|  | в т.ч. дърва за огрев | пр. куб. м | 35,00 |
| ***2*** | **Широколистен объл дървен материал** | **Мярка** | **Такса на корен – лв. без ДДС** |
|  | **За *бук, дъб, габър и др. твърди широколистни*** | | |
|  | ***А) Едър:*** |  |  |
|  | Iа клас на сортимента | куб. м | 200,00 |
|  | I клас на сортимента | куб. м | 170,00 |
|  | II клас на сортимента | куб. м | 140,00 |
|  | ***Б) Среден:*** |  |  |
|  | III клас на сортимента | куб. м | 100,00 |
|  | IV и V клас на сортимента | куб. м | 80,00 |
|  | ***В) Дребен*** | куб. м | 60,00 |
|  | ***Г) Дърва:*** |  |  |
|  | в т.ч. дърва за огрев | пр. куб. м | 40,00 |
|  | в т. ч. вършина | пр. куб. м | 15,00 |
|  | **За *акация, бреза, и меки широколистни*** | | |
|  | ***А) Едър:*** |  |  |
|  | Iа клас на сортимента | куб. м | 100,00 |
|  | I клас на сортимента | куб. м | 90,00 |
|  | II клас на сортимента | куб. м | 80,00 |
|  | ***Б) Среден:*** |  |  |
|  | III клас на сортимента | куб. м | 80,00 |
|  | IV и V клас на сортимента | куб. м | 60,00 |
|  | ***В) Дребен*** | куб. м | 40,00 |
|  | ***Г) Дърва:*** |  |  |
|  | в т.ч. дърва за огрев | пр. куб. м | 35,00 |
|  | в т. ч. вършина | пр. куб. м | 15,00 |

|  |  |  |  |
| --- | --- | --- | --- |
|  | **За *орех, явор, ясен, бряст и горскоплодни*** | | |
|  | ***А) Едър:*** |  |  |
|  | Iа клас на сортимента | куб. м | 140,00 |
|  | I клас на сортимента | куб. м | 120,00 |
|  | II клас на сортимента | куб. м | 100,00 |
|  | ***Б) Среден:*** |  |  |
|  | III клас на сортимента | куб. м | 100,00 |
|  | IV и V клас на сортимента | куб. м | 60,00 |
|  | ***В) Дребен*** | куб. м | 40,00 |
|  | ***Г) Дърва:*** |  |  |
|  | в т.ч. дърва за огрев | пр. куб. м | 35,00 |
|  | в т. ч. вършина | пр. куб. м | 15,00 |

**Приложение № 8**

## РАЗРЕШИТЕЛНО ЗА СЕЧ № /… год.

На основание чл.140 ал.4 и ал.5 от ЗВ и чл.24 от Наредба за реда на ползване на дървесина извън горските територии на Община Хитрино, във връзка с заявление вх.№ … от………….… и след разглеждане на протокола на комисията по чл.24 от Наредбата за реда на ползване на дървесина добита извън горските територии на Община Хитрино, назначена със заповед №……./………………… на кмета на община Хитрино.

# РАЗРЕШАВАМ

На г-н/г-жа……………...………………….…………………….. ползвател на ПИ № ………………………………...……………

да отсече и извози …………….. броя дървета от дървесен вид…….…………от имот с кадастрален №………………..…………………… с НТП………………….., намиращ се в землището на с… , община Хитрино.

Манипулациите по премахването на дървесната растителност да се извършат от компетентни за целта лица, като при извършване на сечта да се вземат мерки за безопасна работа на хората и опазване на намиращите се наблизо сгради, съоръжения и други граничещи имоти. Заявителят да заплати дължимите такси за услугите в касата на общината по цени,

съгласно Приложение № 6, както и стойността на дървесината съгласно Приложение № 7 от Наредбата за реда на ползване на дървесина извън горските територии на Община Хитрино.

Срок за извършване на сечта до год.

Срок за извозване до:……………………..………..год.

**Кмет на община Хитрино : …………………**